Internasjonal kvinneliga for fred og frihet ble stiftet 1915 i Den Haag. Deltakere ved stiftelsen fra venstre: 1. Lucy Thoumaian – Armenia, 2. Leopoldine Kulka – Østerrike, 3. Laura Hughes – Canada, 4. Rosika Schwimmer – Ungarn, 5. Anita Augspurg – Tyskland, 6. Jane Addams – USA, 7. Eugenie Hanner – USA, 8. Aletta Jacobs – Nederland, 9. Chrystal Macmillan – England, 10. Rosa Genoni – Italia, 11. Anna Kleman – Sverige, 12. Thora Daugaard – Danmark, 13. Louise Keilhau – Norge.
**Anna Sofia Kleman** (1862–1940) var en svensk forsikringsfunksjonær og kvinnesaksforkjemper.

Biografi
--------

Anna Kleman ble født 24. november 1862 i Karlskrona, Blekinge, der hennes far Carl Kleman var kommandørkaptein. Moren Johanna Augusta Kleman, født Grahm var hjemmeværende. Anna Kleman fikk to søstre, den tre år yngre Maria, og den fem år yngre Ellen. Søstrene hadde en eldre halvbror. Moren ble enke 1872. Søstre vokste opp i Karlskrona der de også fikk en grunnleggende utdannelse.

Kleman arbeidet i forsikringsselskapet Thule og viet samtidig store deler av sin tid til ideelt arbeid. Under første verdenskrig var hun engasjert i Redd Barna og var en periode leder av styret. Hun var som sin søster Ellen Kleman også engasjert i kvinnesaksarbeid. Hun var medlem av styret og til slutt styreleder i Föreningen för kvinnans politiska rösträtt og var den som ønsket velkommen ved åpningen av den internasjonale stemmerettskonferansen i Stockholm i 1911. Kleman var også leder av den svenske delegasjonen til fredskonferansen som stiftet Internasjonal kvinneliga for fred og frihet i 1915, og svensk delegat ved kongressene i Zürich i 1919. Hun var også medlem av International Council of Women. Ved rådets kongress i Washington i 1925 rapporterte hun til tidsskriftet Hertha, der hun også var medarbeider.

Hun døde 8. april 1940 og ligger begravet på Galärvarvskyrkogården i Stockholm.

Referanser
----------

1. 1 2   Den svenske kirkes fødsels- og dåpsprotokoller, «Karlskrona amiralitetsförsamlings kyrkoarkiv, Födelse- och dopböcker. Huvudserien, SE/LLA/13200/C I a/15 (1862-1870), bildid: C0057760\_00041», besøkt 26. juni 2021[Hentet fra Wikidata]
2. 1 2 3 4 5 6   «Anna Sofia Kleman», Svensk kvinnebiografisk leksikon ID AnnaKleman, besøkt 26. juni 2021[Hentet fra Wikidata]
3. 1 2   church death record, «Skeppsholms kyrkoarkiv, Död- och begravningsböcker, SE/SSA/0014/F I/6 (1912-1940), bildid: 00025777\_00143», besøkt 26. juni 2021[Hentet fra Wikidata]
4. ↑   Sveriges dödbok, oppført som 18621124 Kleman, Anna Sofia, besøkt 3. mai 2018[Hentet fra Wikidata]
5. ↑   «Kleman, släkter», Svensk biografisk leksikon-ID 11575, besøkt 26. juni 2021[Hentet fra Wikidata]
6. ↑   Swedish Census 1880, oppført som Anna Sofia, f. 1862 i Karlskrona Amiralitetsförsamling Blekinge län, sok.riksarkivet.se, besøkt 26. juni 2021[Hentet fra Wikidata]
7. ↑   Svenskagravar.se, www.svenskagravar.se, oppført som Kleman, Anna Sofia, besøkt 13. april 2021[Hentet fra Wikidata]
8. ↑   www.skbl.se[Hentet fra Wikidata]
9. 1 2  «skbl.se - Anna Sofia Kleman». *skbl.se*. Besøkt 27. november 2021.
10. ↑  «Anna Kleman» **(svensk)**. 23. februar 2016. Besøkt 27. november 2021.

|  |  |
| --- | --- |
| Oppslagsverk/autoritetsdata | Svenskt kvinnobiografiskt lexikon **·** Svenske Litteraturbanken **·** Geni **·** VIAF **·** LIBRIS
 |